Skam
Tuotantokaudet > Neljäs tuotantokausi > Jaksot

| nro (sarja) | nro (kausi) | Jakson nimi | Kesto | Ensiesitys | Suomalaiset ikärajat ja sisältömerkinnät |
| --- | --- | --- | --- | --- | --- |

| 34 | 1 | Et taida kestää meidän seuraa  Du hater å henge med oss | 25 min | 14. huhtikuuta 2017 (NRK) 15. huhtikuuta 2017 (Yle) |   |
 Isak muuttaa pois Eskildin asunnosta, ja Noora saa huoneensa takaisin. Sana ja hänen kaverinsa Eva, Noora, Chris ja Vilde tutustuvat Sanan veljen, Eliakseen ja hänen kavereihinsa, ja saavat heiltä kutsun juhliin. Junassa matkalla juhliin Eliaksen kaveri Yousef ja Sana vaihtavat lempeitä katseita. Sana saa ilmoituksen kännykkäänsä auringonlaskun rukouksesta eli maghribista, mutta ei ehdi rukoilemaan heti, joten hän rukoilee vasta juhlissa. Hänet kuitenkin keskeyttävät makuuhuoneeseen suutelemaan tulevat Vilde ja Magnus. Sana vaikuttaa alakuloiselta, kun näkee Nooran ja Yousefin juttelevan keskenään innokkaasti. 

| 35 | 2 | Voin tehdä mitä haluan, koska olen poika  Jeg er gutt, jeg får ikke hat | 18 min | 21. huhtikuuta 2017 (NRK) 22. huhtikuuta 2017 (Yle) |  |
 Sana yrittää rukoilla huoneessaan, mutta viestien merkkiäänet ja kova musiikki keskeyttävät hänet. Sana löytää Yousefin tanssimasta, ja tämä häkeltyy huomatessaan tulleensa nähdyksi. Noora kyselee Sanalta Yousefista, ja Sana kertoo, ettei norjalaistytön kannata seurustella muslimipoikien kanssa. Noora on kertomaisillaan koko totuuden Lontoosta palaamisensa syistä, mutta heidät keskeyttää abibussia ostettavaksi tarjoava Mari. Sana hyväksyy Facebookissa Yousefin kaveripyynnön. Katsoessaan kuvaa Yousefista ja Mikaelista Isak huomaa tämän ja kysyy, kuka kuvassa on, epäillen nähneensä siinä Mikaelin. Eva, Noora, Vilde, Chris ja Sana lähtevät tarkastamaan myynnissä olevaa abibussia, ja paikalle saapuu samassa tarkoituksessa myös Pepsi Max -jengi. Sana tarjoaa bussista summan, josta heillä on vain murto-osa kasassa. 

| 36 | 3 | Mitä mieltä olet juomisesta?  Hva mener du om drikking? | 28 min | 28. huhtikuuta 2017 (NRK) 29. huhtikuuta 2017 (Yle) |   |
 Yousef opettaa Sanalle kuinka porkkanoita kuoritaan ja kertoo olevansa päiväkodissa töissä. Tytöt saavat ostaa bussin, mutta Pepsi Max -tytöt ehdottavat, että he tulisivat mukaan bussiryhmään. Sana sanelee ehdot: Pepsi Max maksaa bussin ja Sana on bussipäällikkö. Sana kertoo äidilleen ihastuneensa muslimipoikaan. Even kyselee Sanalta mitä hän ja Isak ovat puhuneet Mikaelista. Sanan kotona järjestetään yhteinen bussikokous, joka jatkuu juhlina. Sanan vanhemmat palaavat yllättävän aikaisin häistä. Asunto saadaan juuri ja juuri tyhjennettyä vieraista. Isä löytää votkapullon, mutta Yousef ottaa siitä syyt niskoilleen. Sana kiittää myöhemmin Yousefia. Yousef kertoo ettei ole muslimi. 

| 37 | 4 | Allah olisi tykännyt susta  Allah hadde digget deg | 30 min | 5. toukokuuta 2017 (NRK) 6. toukokuuta 2017 (Yle) |  |
 Noora kertoo Sanalle, ettei hän pystynyt todistamaan oikeudessa Nicoa vastaan, valehteli siitä Williamille ensin ja totuuden paljastuttua he etääntyivät. Noora lähti mitään sanomatta salaa takaisin Osloon. Sana poistaa Yousefin Facebook-kavereistaan. Sana järjestää Nooralle yllätysohjelmaa perjantaiksi, jotta tämä pääsisi yli Williamista. Sana ja Noora ovat teellä Grønlandissa, kun Yousef soittaa ja kertoo Eliaksen olevan kännissä ja tarvitsevansa apua. Elias viedään kollektiiviin nukkumaan. Yousef saattaa Sanan kotiin. He pelaavat koripalloa ja keskustelevat mm. uskonnosta. Yousef kertoo Evenin yrittäneen taannoin suudella Mikaelia, josta hän uskonnollisena ihmisenä järkyttyi. Even yritti "eheytyä" koraanin avulla, ja yritti itsemurhaa. Sanan äiti näkee ikkunasta Sanan ja Yousefin juttelemassa. 

| 38 | 5 | Jos sinä olet surullinen, minäkin olen  Hvis du er trist er jeg trist | 27 min | 12. toukokuuta 2017 (NRK) 13. toukokuuta 2017 (Yle) |   |
 Sana yrittää rukoilla aamulla huoneessaan, mutta ajattelee vain edellistä iltaa Yousefin kanssa. Sana alkaa epäillä ex-Pepsi Max -tyttöjä. Sana riitelee äitinsä kanssa luottamuksesta ja uskonnosta. Jäähdytellessään tunteitaan pihalla, Elias tulee juttelemaan. Hän kertoo Yousefin olevan hyvä tyyppi, vaikkei uskoisikaan Allahiin. Sana kutsuu veljensä ystävineen koulun karaoke-juhliin. Even laulaa juhlissa Imagine, mutta jähmettyy Sanan veljen ystävineen tullessa sisään. Isak pelastaa tilanteen tulemalla mukaan laulamaan. Noora on saanut kuulla, että Williamilla on uusi tyttöystävä ja että Sana on tiennyt tämän, ja suuttuu Sanalle. Ulkona Elias ystävineen tappelee Jonaksen, Mahdin ja Magnuksen kanssa. Sana rientää erottamaan pukarit. Sivummalla Isak pyyhkii verta kasvoiltaan Evenin huolehtiessa. Sana salakuuntelee vessassa kun Saran kaverit panettelevat Sanaa. Saliin palattuaan Sana näkee Nooran ja Yousefin suutelevan. 

| 39 | 6 | Onko sinulla huono päivä?  Har du en dårlig dag? | 31 min | 26. toukokuuta 2017 (NRK) 27. toukokuuta 2017 (Yle) |  |
 Sana yrittää rukoilla, mutta mielessä pyörii vain hänen peruskoulussa saamiaan vihaviestejä. Sana tuntee itsensä eristetyksi muista ja harkitsee yhteyden ottamista jopa Jamillaan, vanhemman veljen kihlattuun, jota Sana inhoaa. Koulussa Sana ilmoittaa tytöille, ettei halua olla mukana bussissa, sillä se ei ole hänen arvojensa mukaista. Pojat ovat taas Bakkousheilla. Yousef vilkuilee Sanaa, joka ei katso häneen päinkään. Koulussa Sana katsoo kun Vilde, Eva ja Noora juttelevat Saran kanssa pihalla. Isak tulee Sanan luokse ja kertoo Saran teeskentelevän, sillä Isak tietää ettei Sara pidä oikeasti Vildestä. Sana lupautuu auttamaan Isakia biologiassa Isakin ja Evenin kotona. Isakin ollessa poissa huoneesta Sana kuvaa Isakin koneelta Saran Isakille aikoinaan lähettämiä muita tyttöjä parjaavia viestejä. 

| 40 | 7 | Meidän täytyy pitää yhtä  Vi må stå sammen | 37 min | 2. kesäkuuta 2017 (NRK) 3. kesäkuuta 2017 (Yle) |  |
 Ramadan on alkanut. Sana kuulee kun Elias, Muttasim, Mikael ja Adam juttelevat pihalla ja Adam kertoo Yousefin olevan tapaamassa Nooraa. Sana järkytty ja itkee lohduttomasti huoneessaan. Sana huomaa kouluvihkoonsa kirjoittamansa Nooran sähköpostin salasanan. Sana on luonut Saralle instagramiin valeprofiilin "saranors2" ja julkaisee sillä ottamiansa kuvia Saran viesteistä merkiten Saran ja Ingridin kuviin. Hän tekee saman itselleen "Saran" nimissä ja ryntää koulun pihalle haukkumaan Saran herjaavien viestien levittämisestä teeskennellen raivostunutta. Juoru viestien levittämisestä leviää koulussa. Sara on paennut mökille eikä häneen saada yhteyttä. Sana poistaa instagramista luomansa valetilin. Ingrid luo ryhmä niille jotka ovat joutuneet viestien levittelyn kohteeksi. Kaikki ovat huolissaan Sarasta. Pepsi Max -tytöt alkavat epäillä Vildeä. Joku on luonut instagramiin "ellevillevilde2" valetilin ja levittänyt viestejä. Magnus on suuttunut Vildelle Eliaksen ja Vilden taannoisten SMS-ruletin pilaviestien tähden. Sara saa selville levitettyjen viestien olleen hänen ja Isakin välisiä. Tytöt kertovat Isakin tunnustaneen olleensa kaiken takana. Isak ja Sana käyvät perusteellisen keskustelun hyvässä hengessä. Sana on hyvin pahoillaan. 

| 41 | 8 | Koulun pahimmat luuserit  De største loserne på skolen | 36 min | 9. kesäkuuta 2017 (NRK) 10. kesäkuuta 2017 (Yle) |   |
 Sana on kuullut Isakilta ettei Elias lyönyt häntä, vaan Isak itse löi mustasukkaisuuksissaan Mikaelia. Sana kertoo Eliakselle, ettei siis ole enää suuttunut. Elias kertoo, ettei Evenin tapauksessa ollut pelkästään kyse Mikaelin suuteluyrityksestä, vaan että Even alkoi käyttäytyä kummallisesti. Lopulta Even masentui ja jäi pois koulusta. Eliaksella ja pojilla ei ole mitään Eveniä vastaan. Elias kyselee Yousefista, mutta Sana pyytää unohtamaan koko asian. Koulussa Sana paljastaa Chrisille olleensa saranors2-valetilin takana. Chrisin mielestä asiasta ei tarvitse kertoa kenellekään. Sana haluaa kertoa, sillä muuten Isak saa syyt niskoilleen. Sara haluaa pitää kokouksen asian selvittämiseksi ja haluaa mukaan myös bussiryhmästä eronneet. Syyllistä saattaa uhata erottaminen koulusta. Pelätessään, että Isak erotetaan, Sana on lähettää vahingossa Evalle Chrisille tarkoitetun viestin, jossa Sana paljastuu. Sana tunnustaa bussiryhmälle olleensa kaiken takana. Sana ei tavoita muita tyttöjä kuin Chrisin, joka kertoo muiden olevan aika vihaisia. Sana kirjottaa tytöille viestin, jossa kertoo kuinka vaikeaa hänellä on aina ollut ja että ainoa asia joka Sanalle merkitsee, on että tytöt antaisivat hänelle anteeksi. Sana menee yksin bussikokoukseen. Evaa, Vildeä, Nooraa ja Chrisiä ei kuitenkaan näy. Juuri kun muut tytöt ovat päättäneen lähteä kokouksesta, ilmestyy nurkan takaa punainen pakettiauto, johon on teipattu LOS LOSERS ja sisältä Sanaa huutavat tytöt. Abi-auto on saatu vihdoin hankittua. Evan synttärit vietetään Chrisillä puutarhassa ja myös Elias ystävineen on kutsuttu. Noora näyttää Sanalle hänen ja Yousefin välisen viestittelyn, josta paljastuu, että Yousef on ollut koko ajan ihastunut vain Sanaan. Juuri kun Sana on tunnustamassa Nooralle jotain, ajaa pihaan auto, josta nousee Penetrator Chris ja William. William kiittää Nooraa viestistä. 

| 42 | 9 | Elämä hymyilee  Livet smiler | 48 min | 16. kesäkuuta 2017 (NRK) 17. kesäkuuta 2017 (Yle) |  |
 Sana ei ole saanut yhteyttä Nooraan ja pelkää hänen suuttuneen. Kaikki yrittävät todistella Sanalle, että Noora on vain Williamin kanssa yhdessä jossain. Elias ja ystävät ovat Bakkoushien pihalla. Sana ja Yousef juttelevat ja Yousef kertoo lähtevänsä lauantaina Turkkiin ja palaavansa vasta elokuussa. Noora ilmestyy vihdoin kouluun Williamin auton kyydissä. He ovat puhuneet kaikki asiat läpi ja ovat hyvin onnellisia. Noora kiittää Sanaa siitä, että tämä järjesti asiat. Noora pakottaa Sanan lähettämään Yousefille viestin, jotta he voisivat puhua ennen Yousefin lähtöä. Sana näyttää äidilleen puhelimesta kuvia ystävistään, kun Yousefin vastaus ilmestyy näytölle ja äiti saa tietää jotain olevan tekeillä. Sana tunnustaa olevansa rakastunut, mutta ettei Yousef ole muslimi. Äiti perustelee miksei muslimin kannattaisi naida ei-muslimia. Sana päätyy perumaan treffit Yousefin kanssa vedoten kiireisiin. Tytöt päättävät lähteä uudella abi-autollaan koeajelulle. Sana tunnustaa katuvansa, että perui treffit Yousefin kanssa. Ystäviensä rohkaisemana hän soittaa Yousefille. He menevät treffeille. Auringon laskiessa Sana saa vihdoin juoda ja hänen yllätyksekseen Yousef on tuonut eväät mukanaan. He juttelevat elämänkatsomuksistaan ja kaikesta. Yousef vitsailee tulevansa takaisin sitten kun Sana on päässyt yli Stephen Currysta (Sanan ihalilema koripallonpelaaja). Sana ja Yousef halaavat pitkään. 

| 43 | 10 | Kiitos kaikesta  Takk for alt | 59 min | 24. kesäkuuta 2017 (NRK) 25. kesäkuuta 2017 (Yle) |  |
 Vilde Vilde meikkaa kotona kun ovikello soi. Taloyhtiön edustaja kysyy äitiä ja kertoo että yhtiövastikkeet ovat maksamatta. Vilde sanoo äidin varmaan unohtaneen ja että ne maksettaisiin kyllä heti. Oven sulkeuduttua Vilde käy läpi isoa laskupinoa. Vilde saa viestin Sanalta joka kutsuu kaikki hänelle tärkeät ihmiset ramadanin päätyttyä Eid-juhlaan. Vilde ottaa lasin vettä ja tabletin ja vie ne makuuhuoneeseen äidilleen. Hän valehtelee ovella olleen vain jonkun kaupustelijan. Äiti vain makaa ja Vilde silittää häntä hellästi. Chris odottaa ulkona ja Vilde kertoo myöhästymisensä syyksi ajantajun menetyksen. Penetrator Chris Chris ja Eva heräävät aamulla sängystä Evan luona. Chris yrittää suostutella Evaa seurustelemaan kanssan, mutta Eva ei ota tätä vakavasti, sillä Chris on tunnettu naistenmies. Vilde soittaa ja he keskustelevat siitä mitä Sanalle pitäisi viedä lahjaksi juhliin. Evan äiti tupsahtaa huoneeseen ja kiusallisessa tunnelmassa Chris esittelee itsensä itsevarmasti. Jonas Jonas ja Emma kävelevät yhdessä kouluun ja suutelevat nurkan takana. Emma väittää Jonaksen häpeävän häntä. Jonaksen istuksiessa kaveriensa kanssa koulun pihalla, hän saa viestin P-Chrisiltä, joka kysyy neuvoa Evan ex-poikaystävältä siitä millaisista kukista Eva saattaisi pitää. Jonas ällistynyt, eikä myöskään pidä Chrisiä tarpeeksi hyvänä Evalle. Muut kehuvat Chrisiä rohkeaksi. Jonas lähettää viestin Emmalle pyytääkseen anteeksi tökeryyttää ja kutsuu hänet mukaansa Sanan juhliin. Chris Tytöt pohtivat edelleen mitä viedä Sanan juhliin. Emma tulee kysymään ovatko tytöt menossa Sanan juhliin, sillä hän pelkää ettei tunne sieltä ketään, ja Jonas on pyytänyt hänet mukaan. Eva lupaa että pitäisivät hänestä kyllä huolta. Chris menee koululääkärille puhumaan ystävästään, jolla epäilee olevan vaikea tilanne kotona, josko lääkäri voisi puuttua tilanteeseen. Lääkäri kuitenkin saa Chrisin ymmärtämään, että hän voi itse ottaa asian puheeksi ystävänsä kanssa. Even Even odottaa koulun penkillä ja tekstailee Isakin ystäville huolissaan Isakille järjestetyistä synttärijuhlista puistossa. Even haluaa juhlien olevan täydelliset, sillä Isakilla on hänessä niin paljon kestämistä. Chris sanoo Evenin olevan Isakille paremman kuin hyvän. Isak saapuu ja he juova penkillä oluet. Even kysyy onko Isak jo löytänyt videon, jonka hän on tehnyt lahjaksi. Isakin pitäisi itse keksiä minkä niminen se on löytääkseen sen YouTubesta ("Gutten som ikke klarte å holde pusten under vann" (Poika, joka ei osannut pidättää hengitystä veden alla) YouTube link: https://youtu.be/UC9fh2zy6eI). Heidän suudellessaan ohi kävelee mies joka huutaa "Hankkikaa huone, homot!". Isak raivostuu ja on säntäämässä miehen kimppuun, mutta Even saa Isakin rauhoittumaan. William William ja Noora loikoilevat rannalla. Noora kirjoittaa puhetta Sanalle. William saa isältään viestejä, joissa pyytää häntä palaamaan Lontooseen. He puhuvat Sanasta ja siitä miten hän vaikuttaa kovalta, mutta on sisimmässään herkkä, ja että saavat kiittää Sanaa siitä että ovat tässä nyt. William viestittää isälleen, ettei Noora halua palata Lontooseen ja että hän haluaa olla Nooran kanssa. Eskild & Linn Eskild on hankkinut itselleen ja Linnille Grønlandista Id-juhlaan sopivat muslimiasut, jopa hijabin Linnille. Linn ei tunne oloaan mukavaksi, mutta Eskild sanoo että näin on pukeuduttava kunnioittaakseen juhlaa. Linn masentunut ja pelkää että Noora muuttaa pois. Eskild selittää että Nooran on saatava elää omaa elämäänsä ja että heidän ystävinä on tuettava häntä, ja Noora toivoo heille varmasti kaikkea hyvää. Heillähän on aina toisensa ja että pitäisivät toisistaan huolta. Bakkoushien Id-juhla  x